**Las bondas**

— Escotatz, Blasi, la lei qu'ic vòu atau !

— E ben, lo Blasi que vos ditz : lei o pas lei, los temps vielhs que damòran los temps. E se ves avisatz de’m mancar, que véiratz com lo Blasi ves ne harà a véder. Que vui los mons cans, a la mòda de d'auts còps, pusquin galopar lo quartièr shetz de trobar, en nada bonda, ni barrac, ni cleda ni cledon.

Digun li volón pas li har escarni. Qui n'a pas un bon vesin n'a pas nat bon matin. Solament, lo Blasi podè pas adméter que las ganas deus vesins vinossin grauchar la soa èrba davant la pòrta. Un dissabte, que se gahè lo fesilh. Que li hadó, dab ceba e claveta, un bon bolhon per lo tinèu. Nat

vesin dishó pas arren.

Mès lo Blasi s'i acostumè. Pas los vesins. Aquò se divó acabar au jutge.

Qu'estó lo Blasi condamnat a’s barrar au son lòc.

Qu'aubedí. Que’s crompè ua longa postinada de Gironda.

Li costè pro car! Mès que la plantè un mètre e miei ençà de la limita. Se las ganas vinèn perucar entre la postinada e la bonda, lo Blasi s'anèva cúlher lo fesilh.

Podè arribar tanben qu'ua gana eishentada s'anossi estranglar en pitrangla entre las postinas.

Lo qui n'a pas un bon vesin, n'a pas nat bon matin.